Muntu ya ke kengilaka boloko ti bantu ya nzo na yandi me baka mbotika (25-34)
Polo me lomba nde mfumu ya mbanza kulomba ndolula (35-40)
16 Yandi kumaka na Derbe mpi na Listre.+ Longoki mosi vandaka kuna, zina na yandi Timoteo;+ mama na yandi vandaka Muyuda yina vandaka kukwikila, kansi tata na yandi vandaka Mugreki;2 mpi bampangi ya Listre ti ya Ikoniumi vandaka kutuba mambu ya mbote sambu na yandi.3 Polo zolaka nde Timoteo kukwenda ti yandi. Yandi bakaka yandi mpi yotisaka yandi sambu na Bayuda yina vandaka na bisika yina,+ sambu bo yonso zabaka nde tata na yandi vandaka Mugreki.4 Ntangu bo vandaka kuluta na bambanza yina, bo vandaka kupesa bampangi bansiku yina bantumwa mpi bankuluntu yina vandaka na Yeruzalemi basisaka, sambu bo zitisa yo.+5 Yo yina, mabundu vandaka kibeni kukuma ngolo na lukwikilu mpi kukuma mingi konso kilumbu.6 Diaka, bo lutaka na Frizia mpi na insi ya Galatia,+ sambu mpeve santu buyisaka bo na kuzabisa ndinga ya Nzambi na provense ya Azia.7 Ntangu bo kumaka na Mizia, bo salaka ngolo na kukota na Bitinia,+ kansi mpeve ya Yezu pesaka bo ve nzila.8 Yo yina, bo lutaka pene-pene ya* Mizia mpi bo kwendaka na Troasi.9 Na mpimpa Polo monaka mbona-meso—muntu mosi ya Masedonia telamaka mpi vandaka kubondila yandi nde: “Sabuka na Masedonia mpi sadisa beto.”10 Ntangu yandi monaka mbona-meso yina, beto sosaka kukota na Masedonia, sambu beto bakisaka nde Nzambi bingaka beto na kuzabisa bo nsangu ya mbote.11 Beto kotaka na maswa na Troasi mpi beto kwendaka mbala mosi na Samotrase, kansi na kilumbu yina landaka beto kwendaka na Neapolisi;12 beto katukaka pana mpi beto kwendaka na Filipi,+ mbanza yina vandaka na nsi ya luyalu ya Roma mpi yo kele mbanza ya kuluta mfunu ya distrike ya Masedonia. Beto lutisaka mwa bilumbu na mbanza yina.13 Na Kisabatu beto basikaka na nganda ya kielo, na lweka ya nzadi, beto vandaka kuyindula nde kisika ya kusamba kele kuna; beto vandaka mpi beto yantikaka kusolula ti bankento yina vukanaka pana.14 Nkento mosi, zina na yandi Lidia, yina ke tekaka bilele ya mbwaki-ble, muntu ya mbanza Tiatira+ mpi muntu yina ke sambilaka Nzambi, vandaka kuwidikila, mpi Yehowa* kangulaka ntima na yandi sambu yandi tula dikebi na mambu yina Polo vandaka kutuba.15 Ntangu yandi ti bantu ya nzo na yandi bakaka mbotika,+ yandi bondilaka beto nde: “Kana beno me mona nde mono kele ya kwikama na Yehowa,* beno kwisa mpi beno vanda na nzo na mono.” Mpi yandi dindamanaka sambu beto ndima.16 Ntangu beto vandaka kukwenda na kisika ya bisambu, beto kutanaka ti nsadi mosi ya nkento; yandi vandaka ti mpeve ya mbi yina vandaka kusadisa yandi na kuzabisa na ntwala mambu yina ta bwa.+ Yandi vandaka kupesa bamfumu na yandi luta mingi na mutindu yandi vandaka kuzabisa bantu mambu yina ta kumina bo.17 Mwana-nkento yina vandaka kulanda beto ti Polo mpi, yandi vandaka kutuba na ndinga ya ngolo nde: “Bantu yai kele bampika ya Nzambi ya Kuluta Zulu+ mpi bo ke zabisa beno nzila ya luguluku.”18 Mwana-nkento yina vandaka kusala mambu yai bilumbu mingi. Nsuka-nsuka yo lembisaka Polo, ebuna yandi balukaka, mpi yandi tubilaka mpeve yina nde: “Mono ke songa nge na zina ya Yezu Kristu na kubasika na kati na yandi.” Ebuna yo basikaka kaka na ntangu yina.+19 Ntangu bamfumu na yandi monaka nde kivuvu na bo ya kubaka luta kele diaka ve,+ bo kangaka Polo ti Silasi mpi bo nataka bo na zandu na kisika ya bamfumu.+20 Bo nataka bo na bazuzi ya mbanza mpi bo tubaka nde: “Bantu yai ke tula mavwanga mingi na mbanza na beto.+ Bo kele Bayuda,21 mpi bo ke samuna bikalulu yina nsiku ke pesa ve nswa nde beto ndima to beto sadila, sambu beto kele bantu ya Roma.”22 Kimvuka ya bantu wilaka bo makasi; ebuna bazuzi ya mbanza katulaka bo bilele ya zulu, na nima bo songaka bantu na kubula bo fimbu.+23 Na nima ya kubula bo fimbu mbala mingi, bo tulaka bo na boloko mpi bo songaka muntu ya ke kengilaka boloko na kukeba bo mbote-mbote.+24 Sambu bo songaka yandi mambu yina, yandi tulaka bo na boloko ya kati kibeni mpi yandi kangaka makulu na bo na mabaya.25 Kansi pene-pene ya midi ya mpimpa, Polo ti Silasi vandaka kusamba mpi kuyimba sambu na kukumisa Nzambi,+ mpi bantu ya boloko vandaka kuwa bo.26 Na mbala mosi, ntoto nikanaka ngolo kibeni, yo yina bafondasio ya boloko nikanaka. Diaka, bakielo yonso kangukaka na mbala mosi, mpi miniololo ya bantu yonso katukaka.+27 Ntangu muntu ya ke kengilaka boloko telamaka na mpongi mpi monaka nde bakielo ya boloko vandaka ya kukanguka, yandi basisaka mbele na yandi ya bitumba mpi zolaka kudifwa, sambu yandi yindulaka nde bantu ya boloko me tina.+28 Kansi Polo tubaka na ndinga ya ngolo nde: “Kudisala mbi ve, sambu beto yonso kele awa!”29 Yandi lombaka minda mpi yandi kotaka kuna ntinu; mpi sambu matekita simbaka yandi, yandi bwaka na makulu ya Polo mpi ya Silasi.30 Yandi nataka bo na nganda mpi yandi tubaka nde: “Batata, mono fwete sala nki sambu na kuguluka?”31 Bo tubaka nde: “Kwikila na Mfumu Yezu, ebuna nge ta guluka, nge ti bantu ya nzo na nge.”+32 Ebuna bo zabisaka yandi ti bantu yonso yina vandaka na nzo na yandi ndinga ya Yehowa.*33 Yandi bakaka bo na ngunga yina na mpimpa mpi yobisaka bamputa na bo. Na nima, yandi ti bantu yonso ya nzo na yandi bakaka mbotika kukonda kusukinina.+34 Yandi nataka bo na nzo na yandi mpi yandi tudilaka bo madia na mesa; yandi ti bantu yonso ya nzo na yandi waka kiese mingi sambu ntangu yai yandi kwikilaka na Nzambi.35 Ntangu ntongo tanaka, bazuzi ya mbanza tindaka bapolisi na kutuba nde: “Beno basisa bantu yina.”36 Muntu ya ke kengilaka boloko zabisaka Polo mambu yina bo tubaka nde: “Bazuzi ya mbanza me tinda bantu sambu bo basisa beno zole. Yo yina, beno basika mpi beno kwenda na ngemba.”37 Kansi Polo tubilaka bo nde: “Bo bulaka beto fimbu na meso ya bantu kukonda kusambisa beto, ata beto kele bantu ya Roma,+ mpi bo tulaka beto na boloko. Keti ntangu yai bo ke zola kubasisa beto na kinsweki? Ve, ata fioti ve! Bo kwisa bo mosi kubasisa beto.”38 Bapolisi kwendaka kuzabisa mambu yai na bazuzi ya mbanza. Ebuna bamfumu yina waka boma ntangu bo waka nde bantu yina vandaka bantu ya Roma.+39 Yo yina, bo kwisaka mpi bondilaka bo, mpi na nima ya kubasisa bo, bo lombaka bo na kukatuka na mbanza na bo.40 Kansi, ntangu bo basikaka na boloko, bo kwendaka na nzo ya Lidia; mpi ntangu bo monaka bampangi, bo pesaka bo kikesa+ mpi bo kwendaka.
kon_Latn kon_Latn kon_Latn